ಧೋನಿಯ ದಾಖಲೆ ಮುರಿದು ಹೊಸ ಇತಿಹಾಸ ಬರೆದ ಮಹಿಳಾ ವಿಕೆಟ್ ಕೀಪರ್ ಟೀಮ್ ಇಂಡಿಯಾ ಮಾಜಿ ನಾಯಕ ಮಹೇಂದ್ರ ಸಿಂಗ್ ಧೋನಿ ಭಾರತ ತಂಡ ಕಂಡ ಶ್ರೇಷ್ಠ ನಾಯಕ, ವಿಶ್ವ ಕ್ರಿಕೆಟ್ ಕಂಡಂತಹ ಶ್ರೇಷ್ಠ ವಿಕೆಟ್ ಕೀಪರ್ಗಳಲ್ಲಿ ಒಬ್ಬರು ಎಂಬುದರ ಬಗ್ಗೆ ಯಾವುದೇ ಡೌಟ್ ಇಲ್ಲ. ಇದಕ್ಕೆ ಸಾಕ್ಷಿಯೇ 2007ರ ಟಿ20 ವಿಶ್ವಕಪ್, 2011 ರ ವಿಶ್ವಕಪ್, 2013ರ ಚಾಂಪಿಯನ್ಸ್ ಟ್ರೋಫಿ ಹಾಗೂ ವಿಕೆಟ್ ಹಿಂದಿನ ದಾಖಲೆಗಳು. ಆದರೆ ಇದೀಗ ಧೋನಿಯ ದಾಖಲೆಯನ್ನೇ ಮುರಿದು ಹೊಸ ಇತಿಹಾಸ ಬರೆದಿದ್ದಾರೆ ಮಹಿಳಾ ಆಟಗಾರ್ತಿಯೊಬ್ಬರು. ಹೌದು, ಆಸ್ಟ್ರೇಲಿಯಾ ಮಹಿಳಾ ತಂಡದ ವಿಕೆಟ್ ಕೀಪರ್ ಅಲಿಸ್ಸಾ ಹೀಲಿ ಅಂತರಾಷ್ಟ್ರೀಯ ಟಿ20 ಕ್ರಿಕೆಟ್ನಲ್ಲಿ ಧೋನಿಯ ದಾಖಲೆಯನ್ನು ಅಳಿಸಿ ಹಾಕಿ ಹೊಸ ಇತಿಹಾಸ ಬರೆದಿದ್ದಾರೆ. ಟಿ20 ಇಂಟರ್ನ್ಯಾಷನಲ್ ಕ್ರಿಕೆಟ್ನಲ್ಲಿ 91 ಡಿಸ್ಮಿಸ್ ಮಾಡುವ ಮೂಲಕ ಚುಟುಕು ಕ್ರಿಕೆಟ್ನಲ್ಲಿ ಮಾಹೀ ಹೊಸ ದಾಖಲೆ ಬರೆದಿದ್ದರು. ಇದರಲ್ಲಿ 57 ಕ್ಯಾಚ್ ಹಾಗೂ 34 ಸ್ಟಂಪಿಂಗ್ಗಳನ್ನು ಧೋನಿ ಮಾಡಿದ್ದರು. ಇದು ಟಿ20 ಕ್ರಿಕೆಟ್ನ ವಿಕೆಟ್ ಕೀಪರ್ ಒಬ್ಬರ ಶ್ರೇಷ್ಠ ದಾಖಲೆಯಾಗಿತ್ತು. ಆದರೆ ಇದೀಗ ಧೋನಿಯ ದಾಖಲೆಯನ್ನು ಮೀರಿ ಅಲಿಸ್ಸಾ ಹೀಲಿ ಶ್ರೇಷ್ಠ ಟಿ20 ವಿಕೆಟ್ ಕೀಪರ್ ಎನಿಸಿಕೊಂಡಿದ್ದಾರೆ. ಭಾನುವಾರ ಬ್ರಿಸ್ಬೇನ್ ಮೈದಾನದಲ್ಲಿ ನ್ಯೂಜಿಲೆಂಡ್ ವಿರುದ್ಧದ ಟಿ20 ಪಂದ್ಯದಲ್ಲಿ ಆಮಿ ಸ್ಯಾಟರ್ತ್ವೈಟ್ನನ್ನು ಸ್ಟಂಪ್ ಮಾಡಿದ್ದರು. ಇದಾದ ಬಳಿಕ ಲಾರೆನ್ ಡೌನ್ ನೀಡಿದ ಕ್ಯಾಚ್ ಹಿಡಿಯುವ ಮೂಲಕ ಹೀಲಿ ತನ್ನ ವಿಕೆಟ್ ಕೀಪಿಂಗ್ ಖಾತೆಗೆ ಎರಡು ಯಶಸ್ಸುಗಳನ್ನು ಪಡೆದಿದ್ದರು. ಈ ಮೂಲಕ ಅಂತರಾಷ್ಟ್ರೀಯ ಕ್ರಿಕೆಟ್ನಲ್ಲಿ ಅಲಿಸ್ಸಾ ಹೀಲಿಯ ಒಟ್ಟು ಯಶಸ್ಸು 92ಕ್ಕೇರಿಸಿದ್ದರು. ಇದರೊಂದಿಗೆ ಧೋನಿ ಹೆಸರಿನಲ್ಲಿದ್ದ 91 ಡಿಸ್ಮಿಸ್ ದಾಖಲೆಯನ್ನು ಅಳಿಸಿ ಹಾಕಿ ಅಲಿಸ್ಸಾ ಹೊಸ ಇತಿಹಾಸ ಬರೆದರು.ಧೋನಿ 98 ಟಿ20ಐ ಪಂದ್ಯಗಳಿಂದ 91 ಯಶಸ್ಸುಗಳನ್ನು ಪಡೆದಿದ್ರೆ, ಆಸ್ಟ್ರೇಲಿಯಾ ಮಹಿಳಾ ವಿಕೆಟ್ ಕೀಪರ್ ಅಲಿಸ್ಸಾ ಹೀಲಿ 114 ಪಂದ್ಯಗಳ ಮೂಲಕ ಈ ಸಾಧನೆ ಮಾಡಿದ್ದಾರೆ. KL Rahul: ಕನ್ನಡಿಗನ ಕಮಾಲ್: ಸಿಡಿಲಬ್ಬರದ ಒಂದು ಸೆಂಚುರಿಗೆ 8 ದಾಖಲೆಗಳು ಉಡೀಸ್..!